ฮั่งเส็งปิดบวก 43.06 จุด สอดคล้องภูมิภาค
ฮั่งเส็งปิดบวก 43.06 จุด สอดคล้องภูมิภาค
14 ก.ค. 2560

ดัชนีฮั่งเส็งตลาดหุ้นฮ่องกงปิดในแดนบวกเป็นวันที่ 5 ติดต่อกัน โดยดัชนีฮั่งเส็งเพิ่มขึ้น 43.06 จุด หรือ 0.16% ปิดวันนี้ที่ 26,389.23 จุดตามทิศทางของตลาดหุ้นอื่นๆในภูมิภาค หลังจากที่นางเจเน็ต เยลเลน ประธานธนาคารกลางสหรัฐ (เฟด) ได้เน้นย้ำในการแถลงนโยบายรอบครึ่งปีเมื่อวานนี้ว่า เฟดจะปรับขึ้นอัตราดอกเบี้ยอย่างค่อยเป็นค่อยไป
นอกจากนี้ นักลงทุนยังจับตาข้อมูลเศรษฐกิจที่สำคัญของสหรัฐในวันนี้ ซึ่งได้แก่ ดัชนีราคาผู้บริโภค (CPI) เดือนมิ.ย., ยอดค้าปลีกเดือนมิ.ย., การผลิตภาคอุตสาหกรรมเดือนมิ.ย., สต็อกสินค้าคงคลังภาคธุรกิจเดือนพ.ค. และความเชื่อมั่นผู้บริโภคเดือนก.ค.จากมหาวิทยาลัยมิชิแกน
 